Parima lavastaja abi Oscar
Parima lavastaja abi Oscar (inglise keeles Academy Award for Best Assistant Director) oli Oscari-filmiauhinna üks kategooriatest. Auhinnaga tunnustas Ameerika Filmikunsti ja -teaduste Akadeemia parimat lavastaja abi eelneval aastal linastunud filmis. Esimest korda autasustati kategoorias 1934. aasta galal, kui võitsid Charles Barton, Scott Beal, Charles Dorian, Fred Fox, Gordon Hollingshead, Dewey Starkey ja William Tummel. Viimast korda jagati auhindu 1938. aasta tseremoonial.